अतिताप का उपचार इसके कारणों पर निर्भर करता है, क्योंकि मूल कारण को ठीक से पहचानना आवश्यक होता है। गर्म दिनों में परिश्रम करना हल्के अतिताप का कारण हो सकता है जिसका उपचार स्वयं-सुरक्षा तरीकों से किया जा सकता है, जैसे पानी पीना और ठंडे स्थानों में आराम करना। दवाओं से होने वाले अतिताप को अक्सर उस दवा के सेवन को बंद करने के द्वारा किया जाता है और कभी-कभी अन्य दवाओं के माध्मय से उन दवाओं के असर को समाप्त करने के लिए सेवन किया जाता है। बुखार के इलाज में इस्तेमाल की जाने वाली दवाइयां जैसे पेरासिटामोल और एस्पिरिन अतिताम के इलाज के लिए उपयोग नहीं किया जाता क्योंकि ये दवाइयां इसके लिए व्यर्थ हैं।

जब शरीर का तापमान काफी बढ़ जाता है, उसे ठंडा करने के लिए यांत्रिक तरीकों का इस्तेमाल गर्मी को बाहर निकालने और शरीर के अपने तापमान के विनियमन के लिए शरीर की क्षमताओं को पुनः स्थापित करने के लिया किया जाता है। निष्क्रिय शीतलन तकनीक, जैसे ठंडे और छायादार स्थानों में आराम करना और अपने कपड़ों को शरीर से निकालना आदि जैसे उपायों को फौरन लागू किया जा सकता है। सक्रिय शीतलन प्रणाली, जैसे सिर, गर्दन और धड़ को ठंडे पानी से पोंछना, शरीर से गर्मी को दूर करना जैसे उपायों से शरीर की सामान्य तापमान की वापसी हो सकती है। अतिताप से पीड़ित व्यक्ति के पानी पीने और पंखे या निरार्द्रीकरण एयर कंडीस्निंग के सामने बैठने या आराम करने से शरीर की वाष्पीकरणीय ठंडा करने वाले तंत्र (पसीना) के प्रभाव में सुधार हो सकता है।

गुनगुने या ठंडे पानी के एक बाथ टब में बैठने (विसर्जन विधि) से अपेक्षाकृत कम समय में अधिकांश ताप को बाहर निकाला जा सकता है। हालांकि, अधिक ठंडे पानी में बैठने से उल्टा हो सकता है, क्योंकि इसके चलते त्वचा में रक्तवहानलियों की सिकुड़न हो जाता है और इस तरह यह मूल शरीर से गर्मी को बाहर निकालने से रोकता है। श्रम आधारित ऊष्माताप में, अध्ययन से पता चला है कि हालांकि इसमें व्यावहारिक सीमाएं हैं, ठंडे पानी में बैठना सबसे प्रभावी शीतलन तकनीक है और नतीजे का सबसे बड़ा कारक है डिग्री और अतिताप की अवधि. गैर-श्रम ऊष्माघात के लिए कोई बेहतर शीतलन विधि को नहीं पाया गया है।

जब शरीर का तापमान 40 सेंटीग्रेड तक पहुंचता है या अगर प्रभावित व्यक्ति बेहोश हो गया है और भ्रम की स्थिति का संकेत दे रहा तो ऐसे अतिताप की स्थिति को आपात चिकित्सा माना जाता है और इसके लिए उचित चिकित्सा सुविधा के तहत इलाज की आवश्यकता होती है। अस्पताल में एक और अधिक आक्रामक ठंडा करने के उपाय उपलब्ध हैं, जिसमें अंत:शिराभ जल-योजन, आइस्ड स्लाइन के साथ गैस्ट्रिक लेवेज और भी रक्त को ठंडा करने के लिए हिमोडायलेसिस शामिल हैं।

उपचार
निवारण
संकेत व लक्षण
विकारी-शरीरक्रिया